钦定古今图书集成/明伦汇编/氏族典/第181卷 > 《廖用贤尚友录》 > 连舜宾
## 钦定古今图书集成/明伦汇编/氏族典/第181卷 > 《廖用贤尚友录》 > 连舜宾

按《应山志》：舜宾字辅之，其先闽人，自其祖光裕反葬
应山，因家焉。少举《毛诗》不中，遂归养其父正，不复仕。
家多资，悉散以赒乡里，而教其二子庶庠以学，曰：“此
吾资也。”岁饥，出谷万斛，减价以粜近县，民皆赖之。盗
亦感化不敢犯。及卒，无远近往哭之。